Príloha č. 4
VZOR

Rámcová dohoda o spolupráci 

na zabezpečení hodnotiacej a koordinačnej úlohy Úradu splnomocnenkyne vlády SR pre rómske komunity u všetkých 7 opatrení so zvýšenou mierou intervencie zo štrukturálnych fondov vo výške 80%

Zmluvné strany 

Úrad vlády SR
Úrad splnomocnenkyne vlády SR pre rómske komunity
Námestie slobody 1 
813 70 Bratislava 

Štatutárny zástupca: 						PhDr. Klára Orgovánová 
Osoby oprávnené konať: 

a

Ministerstvo výstavby a regionálneho rozvoja SR
Prievozská 2/B
825 25 Bratislava 

Štatutárny zástupca: 						Ing. László Gyurovszky
Osoby oprávnené konať:

Článok I.
Predmet dohody

a)	Predmetom dohody je zabezpečiť hodnotiacu a koordinačnú úlohu Úradu splnomocnenkyne vlády pre rómske komunity v záujme zabezpečenia reálneho vplyvu opatrení a projektov realizovaných s podporou zo štrukturálnych fondov na zlepšenie sociálno-ekonomického postavenia rómskych komunít u všetkých 7 opatrení  so zvýšenou mierou intervencie zo štrukturálnych fondov vo výške 80% podľa  uznesenia vlády SR č. xxxx/2005 B.2.
b)	Opatreniami a aktivitami so zvýšenou mierou intervencie zo štrukturálnych fondov vo výške 80% sú:  
OP Základná infraštruktúra	
Opatrenie 2.1 Zlepšenie a rozvoj infraštruktúry na ochranu a racionálne využívanie vôd 
Opatrenie 3.1 Budovanie a rozvoj občianskej infraštruktúry
c)	Pod pojmom „relevantná dokumentácia“ , ktorý sa vyskytuje v článku III. v  bodoch a, c sa rozumejú informácie zamerané na projektovú dokumentáciu opatrení so zvýšenou mierou intervencie 80:20 .
Príloha č. 4

Článok II.
Oblasti spolupráce 

V zmysle dohody o spolupráci sa Úrad vlády SR zaväzuje realizovať nasledovné aktivity:

a)	Vypracovanie hodnotiaceho stanoviska k žiadosti o podporu projektu identifikovaného ako projekt s potenciálnym dopadom na rómsku komunitu Úradom splnomocnenkyne vlády pre rómske komunity v rámci 7 opatrení so zvýšenou mierou intervencie zo štrukturálnych fondov vo výške 80%. Súčasťou hodnotenia bude vyjadrenie sa, či projekt v danej podobe môže mať reálny vplyv na situáciu rómskych komunít a aký je podiel prostriedkov z celkových nákladov na projekt venovaných na pomoc rómskym komunitám. 
b)	Vypracovávanie priebežného a záverečného hodnotenia dopadu projektov v rámci opatrení  podľa čl. 1. odst.b.
c)	Výberové zisťovania a prieskumy zamerané na problematiku zlepšovania sociálno-ekonomického postavenia rómskych komunít prostredníctvom projektov podporovaných zo štrukturálnych fondov. 

Článok III.

V zmysle dohody o spolupráci sa Ministerstvo výstavby a regionálneho rozvoja SR  zaväzuje realizovať nasledovné aktivity:

a)	Poskytnúť Úradu splnomocnenkyne vlády SR pre rómske komunity všetky relevantné dokumenty a informácie viažuce sa k operačnému programu Základná infraštruktúra, ako aj priebežné informácie o implementácii celého programu. 
b)	Spolupracovať v procese hodnotenia projektov s Úradom splnomocnenkyne vlády pre rómske komunity u všetkých 7 opatrení so zvýšenou mierou intervencie zo štrukturálnych fondov vo výške 80% podľa uznesenia vlády SR č. xxxx/2005 B.2
c)	Poskytnúť Úradu splnomocnenkyne vlády pre rómske komunity relevantné dokumentácie pre analýzu a hodnotenia opatrení so zvýšenou mierou intervencie zo štrukturálnych fondov vo výške 80%. 
d)	Začleniť do procesu hodnotenia projektov, ktoré majú byť alebo sú realizované v obciach s identifikovaným rómskym osídlením alebo uvádzajúcich ako jednu z cieľových skupín znevýhodnené, marginalizované sociálne skupiny alebo rómske komunity, odborníkov na problematiku rómskych komunít, ktorých určí splnomocnenkyňa vlády SR pre rómske komunity
e)	Zabezpečiť informovanosť Úradu splnomocnenkyne o schválených projektoch, ktoré sa realizujú v obciach s identifikovaným rómskym osídlením alebo uvádzajúcich ako jednu z cieľových skupín znevýhodnené, marginalizované sociálne skupiny alebo rómske komunity s cieľom umožniť koordinačnú úlohu Úradu a možnosť podporovať komplementárne aktivity.
f)	Poskytnúť konzultácie a pomoc Úradu splnomocnenkyne vlády SR pre rómske komunity pri podpore tvorby projektov zameraných na riešenie problémov rómskych komunít v súlade s cieľmi operačného programu Základná infraštruktúra a požiadaviek programového doplnku OP ZI
Príloha č.4

g)	Ex- ante hodnotenie – posúdenie projektu z pohľadu teritoriálneho umiestnenia a potenciálnych dopadov na rozvoj rómskych komunít podľa prílohy č. 6 Usmernenia č. 12 – 2/2004 k obsahu priebežnej, výročnej a záverečnej správy o implementácii
h)	Ex- post hodnotenie – zhodnotenie skutočných výstupov, výsledkov a dopadov projektov, ktoré boli zadefinované v rámci ich ex-ante hodnotenia ako projekty s  potenciálnym dopadom na rozvoj rómskych komunít 

Článok IV
Spoločne realizované aktivity

a)	Zabezpečiť efektívny systém riešenia prijatých úloh.
b)	Termíny dodania zoznamu projektov odporučených Úradom splnomocnenkyne vlády SR pre rómske komunity budú stanovené po vzájomnej dohode so zmluvnou stranou. 

Článok V.

Záverečné ustanovenia

a)	Dohoda sa uzatvára na dobu určitú do 31. 12. 2008.
b)	Dohodu je možné doplniť alebo zmeniť iba na základe vzájomného súhlasu zmluvných strán formou písomných doplnkov, ktoré budú tvoriť neoddeliteľnú súčasť tejto dohody. 
c)	Dohodu možno vypovedať iba na základe vzájomného písomného súhlasu zmluvných strán.
d)	Dohoda je vyhotovená v štyroch vyhotoveniach, z ktorých každá strana dohody obdrží dve vyhotovenia.
e)	Dohoda nadobúda účinnosť a platnosť dňom podpísania zmluvnými stranami. 

V Bratislave ............

Za Úrad vlády SR: 				                       ..........................................
Úradu splnomocnenkyne vlády SR 
pre rómske komunity

Za Ministerstvo výstavby a
regionálneho rozvoja SR: 					............................................